बिजली-पानी अतिक्रमण पर माहौल गरमाया
अधिकारियों की कथनी-करनी में फर्क: विधायक
पंचायतसमिति सिणधरी की साधारण बैठक मंगलवार को प्रधान जस्सी देवी चौधरी की अध्यक्षता में हुई। बैठक में जनप्रतिनिधियों ने बिजली, पानी, सड़क, शिक्षा और चिकित्सा सहित ओरण-गोचर भूमि पर अतिक्रमण का मामला गरमाया। बैठक में उच्चाधिकारियों के उपस्थित नहीं होने से जनप्रतिनिधियों ने आक्रोश जताया।
बैठक में विद्युत की लापरवाही को लेकर उप प्रधान देदाराम चौधरी ने मुद्दा उठाते हुए समय पर सामग्री आपूर्ति नहीं हाने की बात रखी। वहीं, बिजली तारों के टूटने से हो रहे हादसे को लेकर जनप्रतिनिधियों ने विभागीय शिथिलता का आरोप लगाया। बैठक में मौजूद सिवाना विधायक हमीरसिंह भायल ने घोर लापरवाही की स्थिति में विभाग के जिम्मेदार अधिकारियों के खिलाफ प्रकरण दर्ज करवाने की चेतावनी दी। बैठक में सहायक अभियंता तक के उपस्थित नहीं होने को लेकर जनप्रतिनिधियों ने आक्रोश जताया। पेयजल समस्या को लेकर पंस सदस्य सोहनलाल यति ने भूंका भगतसिंह के गेड़ुआ धोरा खिमली नाडी सहित ग्रामीण क्षेत्रों में कई माह से पानी की आपूर्ति नहीं होने को गंभीर बताया। वहीं लूखों की ढाणी सरपंच आईदान राम सेवर ने भी पेयजल समस्या का मुद्दा उठाया। पंस सदस्य गोमाराम लेगा ने सार्वजनिक टांका निर्माण के लिए रास्ता समर्पण की अनिवार्यता का समाधान निकालने की आवश्यकता जताई। शिक्षण व्यवस्था को लेकर कौशलू सरपंच ठाकराराम कालीराणा ने प्रतिनियुक्तियां निरस्त करने की मांग की।
खारा महेचा सरपंच कमलादेवी ने पंचायत भवन में आवासरत शिक्षिका को भवन खाली करवाने की मांग की। इस दौरान पंस सदस्य आदूराम माचरा ने अस्पताल में रिक्त पद भरने की मांग रखी। सरपंच भंवराराम गर्ग ने सड़कों की दयनीय स्थिति पर चिंता व्यक्त की। बैठक में गुड़ामालानी विधायक लादुराम विश्नोई समेत तहसीलदार अशोक कुमार पटेल एवं विभागीय अधिकारी मौजूद रहे। विकास अधिकारी रविन्द्र प्रकाश आचार्य ने आभार व्यक्त किया।
धोरीमन्ना. पंचायत समिति की बैठक।
hin_Deva hin_Deva hin_Deva hin_Deva hin_Deva hin_Deva